**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Երևանի քաղաքապետարանի աշխատակազմի կառուցվածքային**

**ստորաբաժանման համայնքային ծառայության թափուր պաշտոններ զբաղեցնելու համար մրցույթների անցկացման վերաբերյալ**

|  |  |  |  |  |
| --- | --- | --- | --- | --- |
| **Հ/Հ** | **Համայնքային ծառայության թափուր**  **պաշտոնի անվանումը** | **Ծածկա­գիրը** | **Մրցույթ անց­կաց­­նելու օրը և ժամը** | **Փաստաթղթերի ներկայացման վերջնաժամկետը** |
|  | Երևանի քաղաքապետարանի աշխատակազմի վերահսկողության վարչության գլխավոր մասնագետ | 2.2-93 | 15.05.2024թ.  ժամը՝ 11.00 | 30.04.2024թ. |
|  | Երևանի քաղաքապետարանի աշխատակազմի վերահսկողության վարչության գլխավոր մասնագետ | 2.3-467 | 15.05.2024թ.  ժամը՝ 11.00 | 30.04.2024թ. |

Թափուր պաշտոնի համար հայտարարված մրցույթներն անցկացվելու են Երևանի քաղաքապետարանի շենքում (հասցե՝ Արգիշտիի 1) ժամանակացույցով նախատեսված օրը՝ ժամը 11:00-ին:

Մրցույթին մասնակցել ցանկացողները համապատասխան մրցույթի թեստավորման փուլի **հարցաշարերին**, մրցույթի հարցազրույցի փուլի համար հիմք հանդիսացող համապատասխան բնագավառի **իրավական ակտերի ցանկին** և **պաշտոնի անձնագրով** սահմանված հիմնական գործառույթների նկարագրին ու մասնագիտական գիտելիքների և աշխատանքային ունակությունների տիրապետմանը ներկայացվող պահանջներին՝ կարող են ծանոթանալ նաև Երևանի քաղաքապետարանի պաշտոնական համացանցային կայքում` [www.yerevan.am](http://www.yerevan.am), **«Տեղեկատու»** բաժնի **«Աշխատանք»** ենթաբաժնում (կամ թղթային տարբերակին` Արգիշտիի 1 հասցեում` Երևանի քաղաքապետարանի աշխատակազմի մարդկային ռեսուրսների կառավարման վարչությունում) և Հայաստանի Հանրապետության տարածքային կառավարման և ենթակառուցվածքների նախարարության ինտերնետային կայքէջում (mtad.am հայտարարությունների բաժին)։

\* \* \*

Դիմող անձինք (ՀՀ քաղաքացիները, ինչպես նաև Հայաստանի Հանրապետությունում փախստականի կարգավիճակ ունեցողները) մրցույթին մասնակցելու համար պետք է ներկայացնեն հետևյալ փաստաթղթերը`

\* դիմում` մրցութային հանձնաժողովի անունով (ձևը լրացվում է փաստաթղթերը ներկայացնելիս).

\* թափուր պաշտոնն զբաղեցնելու համար` մասնագիտական գիտելիքների և աշխատանքային ունակությունների տեսանկյունից ներկայացվող պահանջների բավարարումը հավաստող փաստաթղթերի` դիպլոմի (ների), վկայականի (ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) պատճենները` բնօրինակների հետ միասին,

\* արական սեռի անձինք` նաև զինվորական գրքույկի կամ դրան փոխարինող ժամանակավոր և զորակոչային տեղամասին կցագրման վկայականի պատճենը` բնօրինակի հետ միասին կամ համապատասխան տեղեկանք,

\* մեկ լուսանկար` 3x4 սմ չափսի,

\*անձնագրի պատճենը (փախստականների դեպքում` Հայաստանի Հանրապետությունում փախստականի կարգավիճակը հավաստող փաստաթղթի պատճենը)։

Անձը մրցույթին մասնակցելու համար փաստաթղթերը հանձնում է անձամբ` ներկայացնելով անձնագիր կամ փախստականի կարգավիճակը հաստատող փաստաթուղթը։

Փաստաթղթերն ընդունվում են Երևանի քաղաքապետարանի աշխատակազմի մարդկային ռեսուրսների կառավարման վարչության հ. 212 և հ. 213 աշխատասենյակներում (հասցեն՝ Արգիշտիի 1, հեռախոս՝ (011) 514 429, (011) 514 135, (011) 514 229, կամ Հայաստանի Հանրապետության տարածքային կառավարման և ենթակառուցվածքների նախարարությունում (հասցեն՝ Հանրապետության հրապարակ, կառավարական տուն հ. 3, 713 սենյակ, հեռ. (010) 515 131, (010) 515 132, (010) 515 133 ամեն օր` աշխատանքային օրվա ընթացքում, ժամը 10:00– 16:00 (ընդմիջում 13:00-14:00), բացի շաբաթ և կիրակի օրերից։